
PASLAUGŲ SPECIFIKACIJŲ PRIEDĖLIAI:

4.1  PRIEDĖLIS ,,Paslaugos“	(Excel failas)
4.2 PRIEDĖLIS „Objekto užimtumo lentelė“ (Excel failas) 



1. [bookmark: _Toc456204821][bookmark: _Toc456205017][bookmark: _Toc161903836]ĮVADAS

Šiame skyriuje pateikti keliami būtiniausi reikalavimai Privataus subjekto teikiamoms Paslaugoms, kurias sudaro Bendrosios (pagal 2 skyrių) ir Specialiosios (pagal 3 skyrių) paslaugų specifikacijos, kuriuos turi atitikti Privatus subjektas.
Paslaugų teikimo tikslas – Objekto prieinamumas, Paslaugų kokybės užtikrinimas ir atitiktis Specifikacijoms visą Sutarties galiojimo laiką. 
Privatus subjektas turi vykdyti visus teisėtus Valdžios subjekto nurodymus, reikalavimus ir pageidavimus, laikantis Specifikacijų ir galiojančių teisės aktų.
Privatus subjektas turi nupirkti baldus / įrangą, nurodytus Specifikacijų 31 priedėlyje: Privatus subjektas atsakingas už nupirkimą, sumontavimą, valymą, garantinį aptarnavimą ir techninę priežiūrą visą Sutarties laikotarpį. Privatus subjektas turi numatyti įrangą/baldus, kurie privalomi (ar reikalingi) tinkamam statinių/patalpų funkcionavimui (naudojimui), vadovaujantis teisės aktais/normomis, Privataus subjekto sprendiniais ir pan., įskaitant jų tolesnę techninę priežiūrą.

2. [bookmark: _Toc456204823][bookmark: _Toc456205019][bookmark: _Ref425446156][bookmark: _Toc441662348][bookmark: _Toc161903837][bookmark: _Toc456204825][bookmark: _Toc456205021][bookmark: _Toc441662349]BENDROSIOS PASLAUGŲ SPECIFIKACIJOS

Bendrosios paslaugų specifikacijos apima šias dalis:
· Privataus subjekto veikos stebėsena (2.1.);
· Paslaugų teikimo principai (2.2.).

[bookmark: _Toc161903838]2.1.Privataus subjekto veiklos stebėsena

[bookmark: _Toc532460768]Privataus subjekto veiklos vertinimas pagal Specifikacijas:

· Privataus subjekto veikla vertinama atitikimo arba neatitikimo pagrindu (konstatuojama, kad Privataus subjekto veikla atitinka arba neatitinka Specifikacijų reikalavimus), atsižvelgiant į Specifikacijose ir Specifikacijų lentelėse nustatytus reikalavimus;
· Privataus subjekto veikla vertinama atitikimo arba neatitikimo pagrindu pagal Paslaugų teikimo planą, pateiktas ataskaitas ir kitus Privataus subjekto veiklos duomenis;
· Specifikacijų lentelės apibūdina minimalius Paslaugų teikimo kriterijus konkrečiai Paslaugai.

Veiklos ataskaitos ir jų periodiškumas

Privatus subjektas Valdžios subjektui turi pateikti elektronines šiame skyriuje nurodytų ataskaitų kopijas:
· Ketvirtinė ataskaita darbų laikotarpiu, ne vėliau kaip per 10 (dešimt) Darbo dienų kiekvieno atitinkamo ataskaitinio laikotarpio pabaigos;
· Metinė ataskaita darbų laikotarpiu, ne vėliau kaip per 30 (trisdešimt) Darbo dienų kiekvieno atitinkamo ataskaitinio laikotarpio pabaigos
· Mėnesinė veiklos ataskaita paslaugų teikimo laikotarpiu, teikiama ne vėliau kaip per 5 (penkias) Darbo dienas kiekvieno atitinkamo ataskaitinio laikotarpio pabaigos;
· Metinė veiklos ataskaita, teikiama ne vėliau kaip per 30 (trisdešimt) Darbo dienų kiekvieno atitinkamo ataskaitinio laikotarpio pabaigos.
[bookmark: _Ref367436590]Ketvirtinė ir metinė veiklos ataskaita darbų laikotarpiu turi apimti visus Darbų aspektus, įskaitant:
· Ataskaitą apie projektavimo darbų eigą, lyginant su planuota jų eiga ir Darbų vykdymo grafiku;
· Ataskaitą apie Darbų eigą, lyginant su planuota jų eiga ir Darbų vykdymo grafiku;
· Ataskaitą apie tarpinių Darbų etapų eigą;
· Faktinę atliktų Darbų vertę, palyginant su planuota atliktų Darbų verte;
· Visus svarbesnius įvykius, turinčius įtakos Darbų atlikimo savalaikiškumui ir kokybei;
· Visus esamus ar galimus nukrypimus nuo Sutarties reikalavimų, įskaitant visus taikomus reikalavimus Darbams ir Darbų vykdymo grafikui;
· Visas esančias ar numatomas pagrįstai galinčias kilti priežastis, dėl kurių gali kilti ginčas tarp Privataus subjekto ir Valdžios subjekto, nurodant priemones, kurių imtasi siekiant jas išspręsti;
· Visus Sutarties pažeidimus;
· Visus svarbius nesutarimus tarp Privataus subjekto, Darbus atliekančio Subtiekėjo (rangovo, projektuotojo, techninio prižiūrėtojo ir kitų už Darbų atlikimą atsakingų asmenų), galinčius turėti įtakos Darbų atlikimui;
· Siūlomas priemones, kurių imsis Privatus subjektas, siekiant išvengti priežasčių, dėl kurių gali kilti nukrypimas, pažeidimas ar neatitikimas Darbų reikalavimams, ar panaikinti tokias atsiradusias priežastis;
· Datą, kada Privatus subjektas planuoja užbaigti Darbus, kad Objektas būtų tinkamas saugiam Naudotojų naudojimui ir galėtų būti pradėtos tiekti Sutartyje numatytos Paslaugos;
· Ataskaita turi detalizuoti atliekamų Darbų būklę ir nurodyti, ar ji tenkina Specifikacijoje nustatytus veiklos reikalavimus.
· Privatus subjektas turės teikti Valdžios subjektui ir kitas Suteikiančiosios institucijos pagrįstai reikalaujamas ataskaitas.
Mėnesinė veiklos ataskaita Paslaugų teikimo laikotarpiu turi apimti pakankamo kiekio ir turinio informaciją, kad Valdžios subjektas šiame Sutarties priede pateiktoje mokamos mėnesinės Atlygio dalies apskaičiavimo tvarkoje nustatytais veiksmais galėtų apskaičiuoti už atitinkamą mėnesį mokėtiną Atlygio sumą, įskaitant tokią informaciją:
· Visus Paslaugų prieinamumo, kokybės, atskaitomybės  ir valdymo pažeidimus, įskaitant:
· Prieinamumo pažeidimų skaičių ir jų trukmę;
· Kokybės pažeidimų skaičių ir jų trukmę;
· Atskaitomybės ir valdymo pažeidimų skaičių ir jų trukmę;
· Informaciją apie kiekvieną pažeidimą:
· Pažeidimo datą ir laiką;
· Reakcijos į pažeidimą datą ir laiką;
· Ištaisymo datą ir laiką;
· Bet kokias švelninančias aplinkybės, į kurias Valdžios subjektas, Privataus partnerio nuomone, turėtų atkreipti dėmesį.
· Išsamų visų Paslaugų pažeidimų ir saugumo incidentų aprašymą Objekte atitinkamą mėnesį;
· Išsamų visų nelaimingų atsitikimų aprašymą Objekte atitinkamą mėnesį;
· Gautų klientų skundų, susijusių su Paslaugų teikimu Objekte skaičių ir pobūdį;
· Kitus klausimus, kurių reikalavimus gali nustatyti Specifikacija, Sutartis arba kurie gali būti sutarti su Valdžios subjektu.
Metinėje veiklos ataskaitoje apie Objekto veiklą, įskaitant informaciją apie Privataus subjekto veiklą atitinkamais Sutarties vykdymo metais bei paaiškinimus ir informaciją apie atitinkamų metų veiklos tikslus einamiesiems metams, detalizuojama, kaip:
· bus pasiekti tų metų veiklos tikslai;
· bus pašalinti bet kokie ankstesni trukdžiai pasiekti atitinkamų metų tikslus.
· pateikiama saugumo incidentų statistika;
· pateikiama nelaimingų atsitikimų, kurių metu buvo sužeisti žmonės, statistika, apimanti sunkius sužalojimus;
· pateikiama informaciją apie planuojamus laikotarpius, kai Objektas nebus prieinamas;
· pateikiama kita Valdžios subjekto pagrįstai pareikalauta informacija.
Valdžios subjektas turi teisę įtraukti ataskaitas ar jų dalį į bet kokią kasmetinę ar kitokią ataskaitą, viešai paskelbiamą Viešojo subjekto iniciatyva.

[bookmark: _Toc532460769]Veiklos įvertinimas

· Atlikus Darbus ir apie tai informavus Valdžios subjektą Sutartyje nustatyta tvarka, jų atitikimas Sutarties, įskaitant Specifikacijų ir Pasiūlymo reikalavimams, vertinamas Sutartyje nustatyta tvarka ir sąlygomis;
· Privataus subjekto teikiamų ataskaitų analizė;
· Kiekvienam Paslaugos kriterijui, detalizuotam Specifikacijų lentelėje, Privataus subjekto teikiama Paslauga vertinama pagal Specifikacijas ir Paslaugų teikimo planą bei kitus Privataus subjekto veiklos duomenis. Paslaugos stebėjimas ir vertinimas bus nuolatinis;
· Valdžios subjektas gali savarankiškai stebėti, kaip Privatus subjektas teikia Paslaugas, naudodamas bet kokį metodą, kuris Valdžios subjekto nuomone, yra tinkamas ir pagrįstas;
· Stebėjimas (palyginimas), ar Privataus subjekto teikiamos Paslaugos atitinka procedūras, privalomų standartų reikalavimus;
· Privataus subjekto ir kitų naudojamų įrašų informacijos analizė;
· Objekto naudotojų pasitenkinimo tyrimas;
· Auditas;
· Kitos priemonės, nurodytos Sutartyje ar Specifikacijose.

[bookmark: _Toc532460770]Veiklos duomenys

· Privatus subjektas turi užtikrinti veiklos duomenų prieinamumą ir nuolatinį vientisumą bei garantuoti, kad visi veiklos duomenys būtų tikslūs, išsamūs ir teisingi per 24 valandas nuo to, kai tie veiklos duomenys buvo surinkti, sukurti ar kitaip užfiksuoti;
Privatus subjektas turi užtikrinti, kad veiklos duomenys nebūtų koreguojami, ištrinami ar sunaikinami be išankstinio raštiško Valdžios subjekto leidimo, jeigu Sutartyje nenumatyta kitaip.

[bookmark: _Toc532460771]Veiklos stebėsenos patikrinimai

· Atlikdamas veiklos stebėjimo patikrinimą, Valdžios subjektas tikrina, kaip Privatus subjektas vykdo savo veiklos savikontrolę;
· Valdžios subjektas, pateikęs išankstinį pranešimą Privačiam subjektui (išskyrus iškilus nenumatytam atvejui, kai išankstinis pranešimas nėra būtinas), gali stebėti ir tikrinti Privataus subjekto veiklą bet kuriuo Paslaugų teikimo laikotarpio momentu, reikalauti Privataus subjekto veiklos audito Sutartyje numatytomis sąlygomis;
· Privatus subjektas turi suteikti pagrįstai Valdžios subjekto reikalaujamą pagalbą dėl bet kokio stebėjimo, ataskaitos ar patikrinimo, įskaitant papildomų naudotų, paruoštų ar sukurtų dokumentų, susijusių su Privataus subjekto veiklos stebėjimo veikla ar Paslaugų tiekimu, kopijų pateikimą, ir perduoti tą pačią informaciją Valdžios subjektui;
· Valdžios subjektas turi prisiimti jo nurodymu atliekamų priimtinų stebėjimo, ataskaitų ar patikrinimų kaštus ir išlaidas, jeigu Sutartyje nenumatyta kitaip.

[bookmark: _Toc161903839]2.2. Paslaugų teikimo principai 

Pagrindiniai projekto Paslaugų teikimo tikslai ir principai:
· Paslaugos teikiamos laikantis Partnerystės Sutarties, Specifikacijų reikalavimų ir Pasiūlymo;
· Paslaugos turi atitikti Objekto veiklos specifiką, užtikrinti būtiną saugumą, užtikrinti informacijos apsaugą;
· Paslaugos turi būti savalaikės, lanksčios ir kokybiškos;
· Privatus partneris turi nuolat siekti Paslaugų efektyvumo;
· Partnerystės sutartimi Privačiam subjektui perduotų rizikų valdymas turi atitikti Valdžios subjekto lūkesčius;
· Privataus subjektas, Komercines veiklas turės teisę teikti / vykdyti tik tokias ir tokia apimtimi, kaip yra nurodyta Privataus subjekto pateiktame Paslaugų teikimo ir komercinės veiklos vykdymo plane pagal Sąlygų 17 priedo 1 priedėlį „Objekto sukūrimo, paslaugų teikimo, komercinių veiklų vykdymo ir sutarties valdymo plano forma“.

[bookmark: _Toc532460773]Periodinės ataskaitos

Darbų ir Paslaugų teikimo laikotarpiu ataskaitų rengimo ir teikimo tvarka nustatyta Sutartyje ir šioje techninėje specifikacijoje.


3. [bookmark: _Toc161903840]SPECIALIOSIOS PASLAUGŲ SPECIFIKACIJOS

[bookmark: _Toc532460776]Specialiosios paslaugų specifikacijos reikalavimai

Detaliau aprašant Specialiąsias paslaugų specifikacijas, yra nurodoma: 
· pagrindiniai tikslai;
· apimtis;
· minimalios Specifikacijos;
· Specifikacijų lentelė.

Kiekviena Paslaugų specifikacija nustato pagrindinius tikslus, Paslaugų teikimo apimtis ir/arba ribas ir kitus faktorius bei aplinkybes, kuriomis vadovaujantis Privatus subjektas turi vykdyti kiekvieną Paslaugą.
Specifikacijose nurodytos Paslaugų specifikacijos nustato Valdžios subjekto minimalius reikalavimus kiekvienos konkrečios Paslaugos vykdymui. Specifikacijos gali nukreipti į priedus ar kitus dokumentus, kurie detaliau reglamentuoja reikalavimus Paslaugų teikimui.
Reikalavimas Privačiam subjektui parengti planą, programą ar tvarkaraštį, ar kitokį pagal Specifikacijas Valdžios subjektui reikalaujamą pateikti dokumentą nepašalina Privataus subjekto pareigos laikytis Specifikacijų reikalavimų, išlaikyti Objekto prieinamumą ir funkcinių sektorių funkcionavimą, atsižvelgiant į jų paskirtį.

[bookmark: _Toc532460777]Specialiųjų paslaugų specifikacijų lentelės paskirtis

Duomenų, pateikiamų Specifikacijų lentelėse, paskirtis yra informacijos ir nuorodų paieškos palengvinimas. Specifikacijų lentelės nurodo Specifikacijų skyrių, su kuriuo yra susiję nustatytų Specifikacijų reikalavimai Privataus subjekto teikiamoms Paslaugoms. Reikalavimai teikiamoms Paslaugoms yra konkrečiai nurodytame skyriuje išvardinti įsipareigojimai, kurių nesilaikymas lemia Paslaugų pažeidimą. 
Jeigu Privataus subjekto teikiamos Paslaugos neatitinka reikalavimų, nustatytų Specifikacijose, vertinant Privataus subjekto veiklą bei skaičiuojant atitinkamas išskaitas, numatytas Išskaitų mechanizme, vadovaujamasi Specifikacijų lentelėse nurodytais duomenimis.
Jeigu konkrečioje Specifikacijų dalyje, Specialiųjų paslaugų specifikacijų skyriuje nėra nurodyti pagrindiniai tikslai, apimtis, minimalios Specifikacijos, Paslaugų teikimui taikomi Sutartyje, Pasiūlyme ar kituose teisės aktuose, kurie detaliau reglamentuoja reikalavimus Paslaugų vykdymui, reikalavimai.
Specifikacijų lentelės nepašalina Privataus subjekto pareigos suteikti Paslaugas visa Specifikacijose nustatyta tvarka ir apimtimi.

[bookmark: _Toc532460778]Privataus subjekto teikiamų Specialiųjų paslaugų specifikacijos

Privatus subjektas atsakingas už visos Objekto infrastruktūros tinkamą veikimą 24 (dvidešimt keturias) valandas per parą, 365 (tris šimtus šešiasdešimt penkias) dienas per kalendorinius metus pagal Specifikacijose nurodytus reikalavimus. 
Privataus subjekto darbuotojai privalo būti Objekte:
Privatus subjektas privalo būti Objekte darbo dienomis ir užtikrinti švarą Objekto viduje ir lauke, pagal poreikį šalinti gedimus. Taip pat darbo dienomis ir savaitgaliais, švenčių dienomis pagal užsiėmimų grafiką bei suplanuotų renginių (sportinės varžybos ir kt.) rėžimu. 
Privatus subjektas turi organizuoti savo darbą taip, kad užtikrintų visos Objekto infrastruktūros, visų techninių sistemų priežiūrą bei reaguoti į bet kokią avariją, susijusią su svarbiausiomis Objekto infrastruktūros dalimis.
Privatus subjektas turi suplanuoti Paslaugų teikimo veiksmus pagal Objekto užimtumą, kad poveikis vykstančioms Objekto veikloms būtų kuo mažesnis.
Pasireiškus Objekto gedimui, trūkumui ar defektui Privatus subjektas turi organizuoti savo intervencines priemones prioriteto tvarka, atsižvelgdamas į potencialų gedimo, trūkumo ar defekto poveikį eksploatacijos veikloms.

Objekte teikiamų Specialiosios paslaugų specifikacijos apima šias dalis:
· Techninės priežiūros  paslaugų specifikacijos;
· Valymo bei atliekų tvarkymo paslaugų specifikacijos;
· Teritorijos ir žaliųjų zonų priežiūros paslaugų specifikacijos;
· Komunalinių paslaugų specifikacijos;
· Registravimo įrankio paslaugų specifikacijos;
· Paslaugų Naudotojams specifikacijos


[bookmark: _Toc456204829][bookmark: _Toc456205025][bookmark: _Toc456204831][bookmark: _Toc456205027][bookmark: _Toc441662352][bookmark: _Toc441662353][bookmark: _Toc161903841] 3.1 Techninės priežiūros paslaugos

Privatus subjektas privalo laikytis galiojančių teisės aktų, reglamentų ir standartų.
Teikiant Techninės priežiūros paslaugas, turi būti užtikrinta profilaktinė techninė priežiūra ir nuolatinė priežiūra šalinant gedimus bei užtikrinant Objekto statinių (kelių, pastatų), inžinerinių sistemų ir kt. įrangos) funkcionavimą. 
Techninė priežiūra turi būti vykdoma pagal poreikį ir prognozuojamoji techninė priežiūra, kurią sudaro profilaktinės techninės priežiūros darbai, pagrįsti įrangos veikimo charakteristikomis ir (arba) parametrų stebėjimu, bei priežiūros atitinkami veiksmai.
[bookmark: _Ref436922625]Techninė priežiūra šalinant gedimus turi apimti visus veiksmus, kuriais siekiama laikantis taikomų standartų, remontuoti Objektą įvykus gedimui.

[bookmark: _Toc532460780]Techninės priežiūros paslaugų aprėptis

Privatus subjektas turi vykdyti Objekto techninę priežiūrą, įskaitant teritorijos, statinių, toliau nurodytus lauko inžinerinių tinklų sklypo ribose (jeigu taikoma ir už sklypo ribų) ir vidaus inžinerinių sistemų priežiūros ir remonto darbų paketus (sąrašas nebaigtinis):
· Šildymo sistemos ir įrenginiai;
· Šilumos punktas;
· Vėdinimo ir kondicionavimo sistemos (jei įrengiamos) ir įrenginiai (oro paruošimo / šalinimo įranga, valdymo įranga, ortakiai);
· Karšto vandens sistemos ir įrenginiai (gamyba, paskirstymas, šalinimas);
· Vandentiekio sistemos ir įrenginiai (gamyba, paskirstymas, šalinimas);
· Nuotekų sistemos ir įrenginiai (surinkimas, nuvedimas, valymo įrenginiai);
· Santechniniai prietaisai;
· Lietaus nuotekų sistemos ir įrenginiai (paskirstymas, šalinimas);
· Elektros sistemos ir įrenginiai (aukštosios ir žemosios įtampos instaliacija, gamyba, paskirstymas, įskaitant avarinį elektros energijos tiekimą);
· Apsaugos signalizacinė sistemos ir įrenginiai (įranga, kabeliai, prietaisai);
· Judėjimo kontrolės sistemos ir įrenginiai (įranga, kabeliai, prietaisai);
· Vaizdo stebėjimo sistemos ir įrenginiai (įranga, kabeliai, prietaisai);
· Telekomunikacijų ir techniniai informacijos perdavimo sistemos ir įrenginiai (įranga, kabeliai, prietaisai);
· Automatizavimo sistemos ir įrenginiai (įranga, kabeliai, prietaisai);
· Dūmų šalinimo sistemos ir įrenginiai (valdymo skydas, kabeliai, jutikliai, prietaisai);
· Priešgaisrinė sauga, gaisro aptikimo ir gaisro gesinimo sistemos ir įrenginiai (priešgaisrinis valdymo skydas, kabeliai, jutikliai, gesintuvai, sausieji ir cirkuliaciniai statvamzdžiai, gaisriniai hidrantai);
· Dujotiekio sistema ir įrenginiai;
· Keleiviniai liftai; 
· Techniniai, krovininiai liftai, keltuvai ir transporterių įrenginiai;
· Specifinio naudojimo įrenginiai (Privataus subjekto pateikiami kiti įrenginiai pvz. plovimo įranga, rūbų džiovinimo spintos, užtvarų pakėlimo/atidarymo įrenginiai ir pan.);
· Statinių priežiūra (konstrukcijos, apdaila, stogai, stogeliai, fasadai, apsaugos priemonės nuo saulės, durys, vartai, langai ir durys, furnitūra ir kiti statinių elementai);
·  Teritorijos infrastruktūros elementų ir priklausinių teritorijoje priežiūra;
· Visų sistemų avarinės tarnybos (avarinių tarnybų paslaugų teikimas ištisą parą, sudarytos atitinkamos sutartys su avarinėmis tarnybomis arba turimi nuosavi resursai).
· Eksploatuotojo darbuotojų, atsakingų už saugos valdymą, mokymą, įskaitant mokymą susijusiems darbuotojams;
· Baldai ir įranga (Privatus subjektas perka, montuoja ir vykdo priežiūrą).
Informacinių technologijų įrangos priežiūros Privataus subjekto atsakomybių ribos apima – Privataus subjekto įrengtų techninio tinklo, apsauginės ir priešgaisrinės signalizacijų, vaizdo stebėjimo sistemos ir įeigos kontrolės stebėjimą, priežiūrą ir gedimų šalinimą. 
Privatus subjektas nuolat stebi Objektą, inžinerines sistemas ir įrenginius, atlikdamas techninę priežiūrą turi vykdyti veiksmus iš anksto nustatytais laiko intervalais arba pagal nustatytus kriterijus. Technine priežiūra siekiama sumažinti gedimų tikimybę arba Objekto veikimo pablogėjimą.
Techninę priežiūrą turi sudaryti dvi pagrindinės veiklos rūšys:
· Techninė priežiūra pagal poreikį ir prognozuojamoji techninė priežiūra, kurią sudaro profilaktinės techninės priežiūros darbai, pagrįsti įrangos veikimo charakteristikomis ir (arba) parametrų stebėjimu.
· Planinė techninė priežiūra, numatyta Paslaugų teikimo plane ir kurią sudaro techninė priežiūra, atliekama pagal nustatytus laiko intervalus, tačiau be pirmesnio būsenos tyrimo.
Techninė priežiūra, šalinant gedimus, turi apimti visus veiksmus, kuriais siekiama laikantis taikomų standartų remontuoti įvykus gedimui ir pašalinti gedimą per kuo trumpesnį laiką.
Vadovaujantis Sutarties 3 priedu Atsiskaitymų ir mokėjimų tvarka, Atnaujinimo ir Remonto darbų ir medžiagų kaina yra Metinio atlyginimo M42 dalis ir FVM tokių darbų sąnaudos turi būti nurodytos atskirai nuo techninės priežiūros Paslaugų sąnaudų (Paslaugų specifikacijų 4.1. priedėlyje „Paslaugos“ (Excel lentelėje), 2.1. darbalapyje „Techninės priežiūros paslaugos“).
Techninės priežiūros paslaugos turi apimti veiklas, kurios leidžia klasifikuoti techninės priežiūros veiklas bei skirti konkrečius techninės priežiūros darbus.

Techninės priežiūros lygiai.

	Techninės priežiūros lygmuo
	Aprašas
	Profilaktinės techninės priežiūros pavyzdys
	Techninės priežiūros šalinant gedimus pavyzdys

	1
	Nesudėtingi veiksmai, būtini veiklai vykdyti, atliekami su nesudėtingais ir lengvai pasiekiamais elementais. 
	Kontrolės ir kalibravimo veikla (apšvietimo įrangos būklė ir veikimas, langai, grindys, atsparumas vandeniui ir pan.).
	Pavienių lempų keitimas.
Panaudotų elementų keitimas nesudėtinguose ir lengvai pasiekiamuose elementuose.

	2
	Veiksmai, kuriems reikalingos nesudėtingos procedūros arba nesunkiai instaliuojama pagalbinė įranga,  kuriuos atlieka kvalifikuoti darbuotojai, naudodamiesi išsamiomis procedūromis ir pagalbine įranga.
	Kontrolės ir kalibravimo veikla, susijusi su įrangos veikimu. 
Sunkiai pasiekiamų elementų keitimas.
Vandentiekio tinklų, elektros tinklų, atsparumo vandeniui kontrolės veikla. 
	Pavienių elementų standartinių atsarginių dalių keitimas (didelės lempos, apdailos elementai, kabamųjų lubų plokštės, saugikliai, diržai, elektros lizdai ir pan.)
Nedidelės apimties dažymo darbai

	3
	Veikla, kuriai reikalingos sudėtingos procedūros arba sudėtingos įrangos vienetai (kėlimo įrenginiai). Šio tipo techninės priežiūros veiklai reikalingi kvalifikuoti darbuotojai, kurie naudojasi išsamiomis procedūromis ir pagalbine įranga.
	Kontrolės, nustatymo ir kalibravimo veikla, kuriai reikalinga išorinė matavimo arba kalibravimo įranga.
Sudėtingų įrangos elementų profilaktinė techninė priežiūra.
Elektros įrangos valymas.
Fasado elementų atsparumo vandeniui kontrolė. 
	Įrangos sudedamųjų komplektų (elektromagnetinių spynų, apšvietimo elementų, čiaupų) keitimas
Durų, langų, sienų ir pan. būklės pablogėjimo taisymas


	4
	Veikla, kuriai reikia techninės ekspertizės arba instaliuoti specialią pagalbinę įrangą. Šio tipo veiklą atlieka specializuotos srities technikai arba technikų komanda.
	Dalinis arba bendrasis mechanizmo arba įrangos vieneto taisymas, kuriam nereikia įrangos išmontuoti.
Vibracinė, mechaninė, elektros ir termografinė analizė.
Įrangos taisymas dirbtuvėse, susijęs su profilaktinės techninės priežiūros kontrole.
	Durų, dalies tvoros keitimas, dingusio atsparumo vandeniui atkūrimas, pratekančio stogo taisymas.
Įvairios įrangos taisymas.



Priešgaisrinės saugos veikla yra sudėtinė Techninės priežiūros paslaugos dalis. Privatus subjektas atsakingas už visas priešgaisrinės saugos veiklas, įskaitant:
· Priešgaisrinės saugos atitiktį galiojantiems reglamentams;
· Priešgaisrinės saugos įrangos priežiūrą ir kontrolę;
· Prevencines priešgaisrinės saugos patikras siekiant nustatyti galimą gaisro pavojų;
· Priešgaisrinės saugos taisyklių nustatymą ir atnaujinimą, procedūrų vykdymą ir ženklinimą visose horizontalaus judėjimo zonose, taip pat laiptinėse ir liftuose;
· Priešgaisrinės saugos signalizacijų valdymą;
· Priešgaisrinės saugos audito kas 2 metus organizavimą pasitelkiant nepriklausomą tikrintoją. 
Priešgaisrinės saugos paslaugas Privatus subjektas turi teikti visą parą, septynias dienas per savaitę. 
Privatus subjektas atsako už susijusių Objekto darbuotojų, atsakingų už saugos valdymą, mokymą. Mokymo sesijos susijusios su:
· Apsaugos nuo gaisro ir priešgaisrinės saugos priemonėmis;
· Teritorijoje esančia technine įranga;
· Reglamentų reikalavimais, susijusiais su priešgaisrine sauga;
· Gesintuvų naudojimu atliekant pratybas su tikra ugnimi, naudojant skirtingų tipų įrangą;
· Avarinės intervencijos manevrais pastatų viduje.
[bookmark: _Toc456204834][bookmark: _Toc456205030][bookmark: _Toc456204835][bookmark: _Toc456205031][bookmark: _Toc456204836][bookmark: _Toc456205032][bookmark: _Toc456204837][bookmark: _Toc456205033][bookmark: _Toc441662355]Privatus subjektas bus atsakingas už visų būtinų komunikacijos ir priešgaisrinės saugos prietaisų įsigijimą ir sumontavimą. 

[bookmark: _Toc532460781]Techninės priežiūros paslaugų planas

Privatus subjektas, kartu su Sprendiniu/ Pasiūlymu teikiamame Objekto sukūrimo, Paslaugų teikimo ir Sutarties valdymo plano II dalyje Paslaugų teikimo plane aprašo techninės priežiūros paslaugų teikimo planą.
Techninės priežiūros paslaugų plane (pagal Privataus subjekto atliktų Objekto investicijų metu sukurtus techninius sprendinius) turi būti pateikta techninės priežiūros poreikio apimtis, techninės priežiūros atlikimo grafikas ir periodiškumas. Paslaugos aprašyme Privatus subjektas pateikia siūlomas pagrindines medžiagas ar sistemas, kurios bus naudojamos, sprendinius, taip pat techninės priežiūros paslaugų darbų apimtis.
Techninės priežiūros paslaugų plane turi būti nurodyta:
· Įvadas, kuriame nurodyta techninės priežiūros Paslaugų uždaviniai ir kuriame veiklos būtų konkrečiai suskirstytos į techninės priežiūros (profilaktinė techninė priežiūra ir techninė priežiūra šalinant gedimus).
· Techninės priežiūros paslaugų apimtis, remiantis įrangos tiekėjų rekomendacijomis ir taikomais reglamentais.
· Techninės priežiūros paslaugų apimtis, kurie bus atliekami Paslaugų teikimo laikotarpiu, planuojamas dažnumas (periodiškumas). 
· Žmogiškųjų ir materialinių išteklių naudojimas kiekvienoje techninės priežiūros veikloje (vieno žmogaus darbo dienų skaičius vienai techninės priežiūros veiklai ir pagrindiniai materialiniai ištekliai, būtini techninei priežiūrai vykdyti).
· Kiekvienos techninės priežiūros veiklos orientacinis veiksmų planas.
· Parametrai, pagal kuriuos nustatomi techninės priežiūros darbai pagal poreikį ir prognozuojamosios techninės priežiūros darbai, aprašyti terminų žodyne ir Europos standarte EN 13306 (visų pirma Techninės priežiūros planas apibrėžia atitinkamas įspėjamąsias ribas pagal įrangos, dėl kurios reikalingi techninės priežiūros darbai, tipą, įrangos duomenų rinkimo metodiką ir pan.).

Atskira Techninės priežiūros plano dalimi turi būti Privataus subjekto parengtas priešgaisrinės saugos planas. Jame turi būti pateiktas priešgaisrinės saugos veiklų veiksmingumas, įskaitant veiklų metodiką ir procedūras, darbuotojų skaičių ir įrangos tipą.
Techninės priežiūros paslaugų teikimo planas turi būti integruotas į Registravimo įrankį. Detali informacija dėl Paslaugų teikimo plano integravimo suderinama iki Paslaugų teikimo pradžios.
Techninės priežiūros paslaugų specifikacijos ir Privataus subjekto Sprendinys/ Pasiūlymas pateikiamas Paslaugų specifikacijų 4.1. priedėlyje "Paslaugos“ (Excel lentelėje), 2.1. darbalapyje „Techninės priežiūros paslaugos“). Paslaugų teikimo detali informacija ir aprašymas, kaip šių Paslaugų teikimo Sprendinio/ Pasiūlymo dalis, turi būti pateikiamas "Objekto sukūrimo, Paslaugų teikimo ir Sutarties valdymo plane" prie konkrečios Paslaugos aprašymo (Techninės priežiūros paslaugos).

Visi Objekto statiniai, patalpos, įrenginiai, baldai ir teritorija turi būti švarūs. Objekto, įskaitant teritoriją, valymas vykdomas Paslaugų teikimo plane nurodyta apimtimi ir  periodiškumu.
· Grindys – horizontalus paviršiaus plotas su jam priklausančiais elementais.
· Sienos ir lubos - patalpų ribojančios pastato dalys su joms priklausančiais elementais, išskyrus grindis.
· Sunkiai pasiekiamos vietos - plotai, kurie įprastai patalpoje nepastebimi, pvz., plotai, esantys aukščiau nei 1,80 m aukštyje.
· Taršos rūšys - taršos suskirstymas pagal kilmę.
· Šiukšlės - nukritusios arba numestos didesnės šiukšlės, kurias galima surinkti. 
· Prilimpantys nešvarumai - nešvarumai, kurie prilimpa tik prie atitinkamo arba riboto ploto.
· Susikaupiantys nešvarumai - tos pačios rūšies tarša, kuri atsiranda vis tame pačiame apibrėžtame plote.
Valymo rezultatai privalo būti nuolat tikrinami ir pagal individualią metodiką fiksuojami dokumentuose. Turi būti sudaryta valymo kontrolę užtikrinanti sistema. Sistema turi atitikti LST EN 13549-2003 ir kitais galiojančiais higienos, saugaus naudojimo reikalavimus ir normas.
Objekto valymo paslaugų aprašymas apima mažiausią valymo dažnumą, kuris, esant optimaliai pastato būklei, užtikrina pakankamą valymo kokybę.
Privatus subjektas pasirūpins valymo ir generalinio valymo, bei komunalinių atliekų tvarkymo paslaugomis. 
Objekto patalpų valymo reikalavimai, atitinkantys sutartinius, aplinkos apsaugos ir higienos reikalavimus:

A) Bendra informacija:

Patalpų, turinčių ypatingą higieninę reikšme, tokių kaip tualeto, dušo patalpų, pirčių, baseino, persirengimo kambarių, kavinės, poilsio zonų, treniruoklių salė ir pan., priežiūra turi užtikrinti, kad buvimas šiose patalpose neturės neigiamo poveikio sveikatai.
Bendro naudojimo plotai turi būti valomi tokiais valymo būdais, kad dulkių didžiausia leidžiama koncentracija neviršytų LR Sveikatos apsaugos ministro 2007 m. gegužės 10 d. įsakymas Nr. V-362 “Dėl Lietuvos higienos normos HN 35:2007 „Didžiausia leidžiama cheminių medžiagų (teršalų) koncentracija gyvenamosios aplinkos ore“ patvirtinimo“ ar jį pakeitusio teisės akto leistinų verčių.
Lentelėje nurodytos patalpos Objekte:
1) ,,Intensyvaus (nuolatinio) naudojimo” patalpos, kuriose turi būti teikiamos valymo paslaugos pagal Higienos normas  ir Valdžios subjekto nustatytus minimalius poreikius. 
2) ,,Nenuolatinio naudojimo“ patalpos, kuriose teikiamos valymo paslaugos ne rečiau kaip nurodyta Paslaugų teikimo plane, kurį užpildo ir pateikia Privatus subjektas. 
Patalpų grupavimas. Lentelė -Valdžios subjekto bendra informacija dėl valymo paslaugų ir kitos pastabos. Patalpų valymo intensyvumą nustato Privatus subjektas.

	Intensyvaus (nuolatinio) naudojimo patalpos 
	Valdžios subjekto bendra informacija dėl valymo paslaugų ir kitos pastabos
Paslaugos teikimo tinkamą periodiškumą nustato Privatus subjektas

	Administracinės ir specialiosios patalpos 
  
 




	Administracinės patalpos 
	Valoma  ne mažiau kaip 1 kartą pasibaigus darbo valandoms  arba  ryte iki 8.00 val.

	
	Kavinė 
	Valoma ne mažiau kaip 1 kartą: pasibaigus kavinės darbo laikui arba ryte iki 8.00 val.  Pagal poreikį palaikoma švara. Nustato Privatus subjektas.

	
	Treniruoklių salė, gimnastikos salė
	Valoma ne mažiau kaip 1 kartą pasibaigus veiklos procesui arba ryte iki 8.00 val. 
Pagal poreikį po renginių ar sporto varžybų savaitgaliais ir švenčių dienomis

	
	Baseinas
	Grindys valomas 2 kartus per diena: 1 kartą dienos metu, antrą kartą pasibaigus veiklos procesui arba ryte iki 8.00 val. Pagal poreikį po renginių ar sporto varžybų savaitgaliais ir švenčių dienomis.  Palaikoma švara. Nustato Privatus subjektas. 

Baseino (neišleidžiant vandens) dugno, sienelių, kampų, laiptų, kopėtėlių, įrangos (filtrai ir kt.) ir kt. valymas atliekamas periodiškai pagal poreikį (stebint užterštumą). 

Priklausomai nuo užterštumo ir būsenos, vanduo iš baseino gali būti išleidžiamas, atliekamas kruopštus ir visapusiškas baseino valymas rankiniu ar automatizuotu (specialūs baseinų valymo robotai) būdu ir padengimas specialiomis apsauginėmis priemonėmis, detalių, mazgų, komponentų valymas ir/arba atnaujinimas bei visos baseino įrangos techninė apžiūra. Profesionalus baseino valymas ir apžiūra turi būti atliekama tam tikrais periodais, remiantis nustatytais techniniais baseino eksploatacijos parametrais ir numatytais higieniniais reikalavimais.   

	
	Pirčių ir SPA zona
	Valoma ne mažiau kaip 2 kartus per dieną: 1 kartą dienos metu, antrą kartą pasibaigus veiklos procesui arba ryte iki 8.00 val. 
Pagal poreikį po renginių ar sporto varžybų savaitgaliais ir švenčių dienomis.  Palaikoma švara. Nustato Privatus subjektas.

	
	Persirengimo patalpos
	Nuolatinis švaros palaikymas darbo dienomis ir pagal poreikį – švenčių dienomis ir savaitgaliais.  Nustato Privatus subjektas.

	Bendro naudojimo patalpos 
	Vestibiulis, bendros erdvės (laiptinės, koridoriai, liftai ir pan.)  
	Valoma ne mažiau kaip 1 kartą pasibaigus veiklos procesui arba ryte iki 8.00 val.  
Pagal poreikį palaikoma švara. Nustato Privatus subjektas. 

	Sanitarinės patalpos     
	Tualetai administracijos ir bendrosiose erdvėse
	Palaikoma švara. Nustato Privatus subjektas.

	
	Dušinės ir tualetai, persirengimo patalpos
	Palaikoma švara. Nustato Privatus subjektas. Pagal poreikį po renginių ar sporto varžybų savaitgaliais ir švenčių dienomis.

	Nenuolatinio naudojimo  patalpos 
	Valymo poreikis, pastabos

	Pagalbinės ir techninės patalpos
	Buitinės patalpos (valymo priemonių laikymo patalpos, valytojų patalpos, inventoriaus laikymo patalpos, dokumentų saugojimo patalpos, techniniai koridoriai ir pan. ) 

	Nustato Privatus subjektas



Valymo periodiškumas turi būti toks, kad būtų užtikrinta pakankama švara, apibūdinama valymo kontrolės reglamentuose. 
Privatus subjektas atliekų išvežimą apmoka pagal faktą. Privatus subjektas bus atsakingas už atliekų surinkimą, paruošimą jas išvežti, atliekų surinkimui ir laikinam saugojimui reikalingos infrastruktūros sukūrimą ir priežiūrą.
B) Reikalavimai, būtini pasiekti reikiamą Paslaugų kokybės rezultatą:

1) valymo paslaugos:
Valymo paslaugas teikiantys Privatus subjektas ar Subtiekėjas turi pateikti įrodymus, kad vykdys sąlygas, reikalingas užduočiai tinkamai atlikti, turint omenyje objektyvius specifinius reikalavimus (Paslaugų aprašymą).
Valymo paslaugas teikiantys Privatus subjektas ar Subtiekėjas privalo užtikrinti, kad pakankamai turi žinių apie technologijas, patirties ir įgūdžių, taip pat reikiamą inventorių, kad profesionaliai teikti Paslaugas.
2) valymo metodai ir sistemos:
Valoma atitinkamoje erdvėje ir joje esančius valomus  paviršius. Naudojamos valymui technikos būklė neturi kelti pavojaus aplinkai ir žmonių sveikatai. Atliekant kasdieninį valymą reikia tausoti esamus daiktus ir grindų dangas.
Valymui skirtas inventorius ir mašinos turi būti nepriekaištingai techniškai tvarkingos ir švarūs. Mašinos turi atitikti galiojančias technines saugos instrukcijas ir, kaip joms numatyta, turi būti tikrinama jų techninė būklė.
Sutartį sudariusioms šalims turi būti pateikiamos aptarnavimo instrukcijos, valymo ir priežiūros nuorodos, informacija apie produktą, o naudojant pavojingas (išskyrus draudžiamas nuodingas) medžiagas – LR Sveikatos apsaugos ministro 2001 m. gruodžio 29 d. įsakymu Nr. 687 Dėl saugos duomenų lapo reikalavimų ir jo pateikimo profesionaliems naudotojams tvarkos patvirtinimo (ar jį keičiančiu teisės aktu) nustatyta tvarka įforminti saugos duomenų lapai ir LR Sveikatos apsaugos ministro 2002 m. rugpjūčio 14 d. įsakymu Nr. 421 Dėl biocidų autorizacijos ir registracijos taisyklių patvirtinimo (ar jį keičiančiu teisės aktu) nustatyta tvarka Visuomenės sveikatos priežiūros tarnybos prie Sveikatos apsaugos ministerijos išduotų biocidų autorizacijos ir registracijos liudijimų kopijos.
Jeigu patalpose yra gaminami švieži maisto produktai, tai tokios patalpos valomos tik su šioms patalpoms skirtu valymo inventoriumi ir priemonėmis. Toks valymo inventorius turi būti laikomas ir sandėliuojamas atskirai nuo kitų patalpų valymo inventoriaus.
Turi būti atsižvelgta į šiuos higienos reikalavimus:
a) paviršiai (tualetuose, kitose sanitarinėse – higieninėse patalpose, bendro naudojimo plotuose, virtuvėse) turi būti valomi naudojant kiekvienai patalpai skirtą valymo inventorių. Praktikoje skirtingų patalpų valymo inventorius ženklinamas tokiomis spalvomis:
Raudona – tualetai, unitazai ar pisuarai;
Geltona – kita sanitarinė įranga, tokia kaip praustuvai, higienos reikmenų laikikliai ir pan.;
Mėlyna – bendrojo naudojimo patalpos su baldais;
Žalia – virtuvės patalpos su visa įranga bei valgyklos,  maisto prekybos automatai.
b) patalpose bendro naudojimo plotuose dulkės valomos drėgnuoju būdu;
c) kituose plotuose taip pat valoma drėgnuoju būdu;
d) dezinfekuojančios priemonės gali būti naudojamos tik išimtinais atvejais;
e) profilaktiniam dezinfekavimui gali būti naudojamos tik tos priemonės, kurios registruotos LR Sveikatos apsaugos ministro  2016 m. vasario 24 d. įsakymas  Nr. V-289 ,,Dėl Lietuvos Respublikos sveikatos apsaugos ministro 2002 m. rugpjūčio 14 d. įsakymo Nr. 421 „Dėl biocidų autorizacijos ir registracijos taisyklių patvirtinimo“ pakeitimo“ (nauja redakcija) ir atnaujinimuose ,,Dėl biocidų autorizacijos ir registracijos taisyklių patvirtinimo” (arba juos keičiančiuose teisės aktuose) nustatyta tvarka;
f) valymo ir dezinfekavimo priemonės turi būti naudojamos pagal gamintojo instrukcijas ir saugos duomenų lapus;
g) tekstilė, skirta valyti (šluostės rėmeliams, servetėlės, kempinės), turi būti apdorota pagal higienos reikalavimus.

C) Kasdieninis valymas:

1) apimtys ir dažnumas:
Turi būti nustatomos kasdieninio valymo apimtys, numatoma, kokie darbai turi būti atliekami.
2) valymo dažnumo nustatymas:
Individualiai nustatant valymo dažnumą, reikia atkreipti dėmesį į šiuos veiksnius: vietą, patalpų apdailos medžiagas (statybines medžiagas), metų laiką.

D) Valymo būdai ir priežiūros priemonės:

Šalia kasdieninio valymo, norint atitikti higienos reikalavimus ir gerą valymo kokybę, turi būti atliekamas pagrindinis, papildomas valymas ir langų valymas bei priežiūra.
1) pagrindinis valymas:
Grindų dangos ir valomieji paviršiai, kurių nereikia valyti kiekvieną dieną, priskiriami pagrindiniam valymui (pvz., plaunamųjų sienų paviršiai, žaliuzės, orlaidės, šviestuvų vidus ir išorė).
2) papildomas valymas:
Papildomam valymui priskiriami neįprasti užteršimai, kurie neišvalomi per kasdieninį valymą. Papildomam valymui taip pat priskiriamas kompiuterių ir kitos organizacinės technikos valymas.
3) langų valymas:
Langai, šviesos prieduobės turi būti valomi iš dviejų ar daugiau pusių. Taip pat turi būti aptariamas išorinių bei vidinių rėmų valymas, įskaitant langų aksesuarų valymą. Jeigu būtinos rėmų priežiūros priemonės (pvz., rėmai lakuoti), tai taip pat turi būti numatyta teikiant valymo paslaugas.
4) priežiūros priemonės:
Atsižvelgiant į patalpų paviršiaus dangą (pvz., linoleumas, PVC, elastinė danga, medinis paviršius), jos savybes (pvz., atnaujintas paviršius, gamyklinis klojinys) ir būklę (nusidėvėjimo laipsnis), tam, kad jos  išlaikytų savo vertę, po pagrindinio valymo būtina naudoti  papildomas priežiūros priemones pvz. (vaškavimas, poliravimas ir k.)

E) Valymo kokybės kontrolė:

Valymo  bei atliekų tvarkymo paslaugos turi būti teikiamos laikantis kokybės ir aplinkosaugos standartų, visų pirma susijusių su ES ekologiniu ženklu paženklintų valymo produktų naudojimu ir LST EN 13549-2003 standartu. Visos Objekto patalpos, įrenginiai ir baldai turi būti švarūs, nesubraižyti, nedėmėti,  langai ir durys sandarūs. Patalpose ant sienų ir lubų paviršių neturi būti pelėsių, neturi būti graužikų ir buitinių parazitų.
Valymo rezultatai privalo būti nuolat tikrinami ir pagal individualią metodiką fiksuojami dokumentuose. Turi būti sudaryta valymo kontrolę užtikrinanti sistema. 
Kokybės vertinimo sistemos pritaikymo sąlyga yra atskirų patalpų dydžių nustatymas ir patalpų suskirstymas į grupes. Kokybės vertinimo sistemoje nustatytas kokybės lygis, kaip privaloma norma, informuojant apie toleruojamą užterštumą pagal patalpos dydį. Kuo aukštesnis kokybės lygis, tuo mažiau toleruojami leidžiami užteršimai. Pasirinktinai tikrinant patalpas apžiūros būdu pagal standartą LST ISO 28559-1, įvertinant valymą ir patalpų naudojimą bei nustatytą valymo kokybės lygį, palyginama su privalomu reikalavimu. Atrankinio patikrinimo rezultatas apsprendžia, ar laikomasi reikalavimų.
Dušinių, sanitarinių mazgų grindys, santechniniai įrenginiai, praustuvės kiekvieną dieną turi būti plaunamos karštu vandeniu, valomos su valikliais, turinčiais dezinfekantų. Patalpoms, įrenginiams valyti bei dezinfekuoti turi būti naudojamos leistinos naudoti priemonės
Privatus subjektas pasirūpins valymo ir generalinio valymo, bei atliekų tvarkymo paslaugomis ir valymo priemonių įsigijimu. Toliau nurodytos Objekto valymo darbų sritys:
· Kabinetai ir patalpos;
· Baldai ir darbiniai paviršiai;
· Elektroniniai prietaisai (org. technika);
· Kita įranga;
· Vidinės ir išorinės judėjimo zonos;
· Išorės fasadai ir jų elementai;
· Langai;
· Durys ir stiklai, palangės ir kitų horizontalūs paviršiai;
· Grafyčiai ir neteisėtai iškabinti plakatai;
· Įrangos dalių ir vartojamų prekių (muilas, skystasis muilas, rankšluosčiai, tualetinis popierius ir pan.) įsigijimas ir valdymas. Tokių prekių įsigijimas ir valdymas turi būti vykdomas nuolatos;
· Atliekų rinkimas ir šalinimas, įskaitant vidinius ir išorinius takus bei judėjimo zonas; 
· Atliekų (popieriaus, pakuočių, buitinių atliekų) rūšiavimas;
· Žiurkių naikinimas, dezinfekcija, vabzdžių, paukščių šalinimas;
Valymo bei atliekų tvarkymo Paslaugų teikimo veiksmingumas, įskaitant Paslaugų metodiką ir procedūras, darbuotojų skaičių dirbant normaliu, budėjimo arba renginio režimu, turi būti aprašytas kartu su Privataus subjekto Pasiūlymu teikiamame Objekto sukūrimo, Paslaugų teikimo ir Sutarties valdymo plane. 
Paslaugų teikimo plane nurodytas Objekto valymo Paslaugų teikimo periodiškumas apima mažiausią valymo dažnumą, kuris, esant optimaliai Objekto būklei, užtikrina pakankamą Paslaugos kokybę.

Valymo bei atliekų tvarkymo paslaugų planas

Privatus subjektas, kartu su Sprendiniu/ Pasiūlymu teikiamame Objekto sukūrimo, Paslaugų teikimo ir Sutarties valdymo plano II dalyje Paslaugų teikimo plane aprašo valymo bei atliekų tvarkymo paslaugų teikimo planą.
Turi būti teikiamos dviejų (2) tipų valymo paslaugos:
· Reguliarios valymo paslaugos, kokios pasiūlytos Privataus subjekto Paslaugų teikimo plane.
· Valymo paslaugos pareikalavus, kurios teikiamos gavus tokį prašymą tuo atveju, jeigu vienos patalpos ar zonos valymas Objekte laikomas nepatenkinamos kokybės, arba konkretaus įvykio, dėl kurio pablogėja įprastos higienos ir švaros sąlygos, atveju.
Paslaugų teikimo plane turi būti pateikta konkreti ir išsami informacija apie Privataus subjekto siūlomas valymo bei atliekų tvarkymo paslaugas:
· Pagal Objekto planą.
· Pagal patalpą ar patalpos tipą arba zoną (administracinės ir bendro naudojimo patalpos; specialiosios paskirties patalpos; sanitarinės patalpos; pagalbinės patalpos; techninės patalpos; laiptinės, koridoriai, holai, liftai; kitos nepaminėtos Objekto patalpos).
· Pagal valymo tipą (drėgnasis arba sausasis valymas, specialia įranga, drėgna šluoste ir pan.).
· Pagal Paslaugų sritis (grindys, baldai, šiukšlių dėžės, durys, ventiliacinės grotelės, pakabinamos lubos ir pan.). 
· Pagal valymo paslaugų dažnumą (periodiškumas);
Vidaus patalpų valymo Paslaugų apimtis:
· Grindų valymas drėgnu būdu ar plovimo mašina; 
· Kiliminės dangos siurbimas;
· Purvą ir drėgmę sugeriančių kilimėlių nusiurbimas bei susidėvėjusių kilimėlių keitimas;
· Dulkių ir kitų nešvarumų valymas nuo neapkrautų ir ranka pasiekiamų baldų/įrangos (įskaitant palanges)  paviršių;
· Kompiuterinės technikos (kompiuterių, spausdintuvų, kopijavimo ir fakso aparatų) paviršių (išskyrus ekrano bei klaviatūros) valymas;
· Turėklų valymas, durų rankenų, šviesos jungiklių valymas ir panašių intensyviai naudojamų paviršių valymas;
· Sienų, lubų, šviestuvų, rozečių ir panašių išteptų paviršių valymas/švaros palaikymas;
· Stiklinių paviršių ir veidrodžių valymas nuo pirštų antspaudų, dulkių ir kitų nešvarumų;
· Šiukšlių išnešimas ir šiukšlių dėžių maišelių keitimas;
· Higienos priemonių užsakymas, likučių kontrolė. Higienos reikmenų (skysto muilo, popierinių rankšluosčių ir kt.) užtikrinimas/papildymas sanitarinės higieninės patalpose, higienos priemonių laikiklių priežiūra; 
· Sanitarinės higieninės patalpose įrangos (klozetų, bakelių, veidrodžių, kriauklių, dušu ir kt.) valymas;
· Baigus valymo Paslaugų teikimą turi būti išjungtos visos šviesos ir uždarytis visi langai bei durys.
[bookmark: _Toc532460783]Specialaus valymo darbai:
· Kietos grindų dangos (išskyrus kiliminę dangą) nušveitimas, impregnavimas ir padengimas (toms dangoms skirtomis apsauginėmis priemonėmis);
· Kiliminės dangos plovimas, cheminis valymas; 
· Minkštų baldų valymas; 
· Generalinis patalpų valymas ir dezinfekcija;
· Visų langų ir vitrinų valymas iš išorės ir vidaus;
· Fasadų ir jo elementų (stogelių, plytelių, reklaminių stendų ir kt.) valymas.
Patalpų dezinfekcija pandemijos, infekcinių ligų atveju bus perkamos atskirai ir Paslaugų plane neturėtų būti vertinamos. 
Privatus subjektas privalo laikytis su Valdžios subjektu suderinto Paslaugų plano. Už valymo paslaugų plano nesilaikymą Privačiam subjektui taikomos išskaitos Sutarties 3 priedo Atsiskaitymų ir mokėjimų tvarkos 4 priedėlio Išskaitų mechanizmas nustatyta tvarka.
Nesant ypatingų aplinkybių, Paslaugų teikimo planas nekeičiamas pirmuosius Objekto eksploatavimo metus. Keičiantis Paslaugų teikimo planui, jo pakeitimus Privatus subjektas turi iš anksto suderinti su Valdžios subjektu.
Valymo bei atliekų tvarkymo paslaugų teikimo planas turi būti integruotas į Registravimo įrankį. Detali informacija dėl Paslaugų teikimo plano integravimo suderinama iki Paslaugų teikimo pradžios.
Valymo bei atliekų tvarkymo paslaugų specifikacijos ir Privataus subjekto Sprendinys/ Pasiūlymas pateikiamas Paslaugų specifikacijų 4.1. priedėlyje „Paslaugos“ (Excel lentelėje), 2.2. darbalapyje „Valymo bei atliekų tvarkymo paslaugos“). Paslaugų teikimo detali informacija ir aprašymas, kaip šių Paslaugų teikimo Sprendinio/ Pasiūlymo dalis, turi būti pateikiamas "Objekto sukūrimo, Paslaugų teikimo ir Sutarties valdymo plane" prie konkrečios Paslaugos aprašymo (Valymo bei atliekų tvarkymo paslaugos).

[bookmark: _Toc456204847][bookmark: _Toc456205043][bookmark: _Toc441662361][bookmark: _Toc161903843]3.3 Teritorijos ir žaliųjų zonų priežiūros paslaugų specifikacijos

Privatus subjektas atsakingas už Objekto teritorijos ir žaliųjų zonų priežiūrą. 
Privatus subjektas, kartu su Sprendiniu/ Pasiūlymu teikiamame Objekto sukūrimo, Paslaugų teikimo ir Sutarties valdymo plano II dalyje Paslaugų teikimo plane aprašo Teritorijos ir žaliųjų zonų priežiūros paslaugų teikimo planą.

Turi būti teikiamos dviejų (2) tipų teritorijos ir žaliųjų zonų valymo paslaugos:
· Reguliarios teritorijos ir žaliųjų zonų priežiūros paslaugos, nurodytos Paslaugų teikimo plane.
· Teritorijos ir žaliųjų zonų priežiūros paslaugos pareikalavus (pagal poreikį), kurios teikiamos gavus tokį prašymą tuo atveju, jeigu teritorijos ar teritorijos elementai laikomi nepatenkinamos kokybės dėl intensyvesnio nei įprasta veiklos, arba konkretaus įvykio, dėl kurio pablogėja įprastos higienos ir švaros sąlygos, atveju.

Teritorijos ir žaliųjų zonų priežiūros paslaugų teikimo aprašymas

Paslaugų teikimo plane turi būti pateikta išsami informacija apie Privataus subjekto teikiamas teritorijos ir žaliųjų zonų priežiūros paslaugas:
· Pagal teritorijos ir žaliųjų zonų priežiūros paslaugų dažnumą (periodiškumas);
· Paslaugų teikimo aprašymas.

Teritorijos ir žaliųjų zonų priežiūros Paslaugas turi sudaryti šie darbai:
· Augalų laistymas, vejos tvarkingas pjovimas, jeigu būtina – apsauginių priemonių nuo grybelių infekcijos taikymas;
· Gėlynų priežiūra, medžių genėjimas ir pjovimas, krūmų karpymas ir formavimas, želdinių tręšimas;
· Žole apželdintuose plotuose neturi būti transporto provėžų ar kitų įprastinio paviršiaus kontūro suardymų.
· Visi žolynai turi būti sveiki. Intensyviai naudojami žolynai turi būti atstatomi pagal poreikius.
· Žolynų pakraščiai (įskaitant betoninius bortus ir pan.) turi būti tvarkingi ir be piktžolių.
· Medžiai ir krūmai prižiūrimi, kad būtų geros būklės, netrukdytų normaliam komplekso naudojimui ir nekeltų pavojaus saugumui. Šalia langų augantys augalai turi nesiekti palangių aukščio.
· Nuvytusius augalus pašalinti ir pakeisti naujais.
· Turi būti išlaikoma gera gyvatvorių ir gėlynų būklė, naikinant ar pašalinant piktžoles ir nešvarumus.
· Žaliųjų atliekų tvarkymas pagal galiojančius reglamentus (atliekų rūšiavimas, sausų lapų šalinimas, šakos ir augalai po kiekvienos intervencijos);
· Atliekų konteinerių priežiūra. Esant būtinybei, konteinerius plauti ir dezinfekuoti.
· Kelių, takų ir kitų judėjimo zonų priežiūra ir valymas. 
· Pašalinti nuo kelių ir takų sniegą ar kitas su oro sąlygomis susijusias kliūtis, kad visada būtų užtikrintas saugus įėjimas į pastatą ir išėjimas iš jo. Susidarius ledui, kelius ir kitus plotus reikia barstyti ledą tirpdančiu mišiniu.
· Teritorijos privažiavimo kelių bei prieigos zonų barstymas druska ir valymas nuo sniego.
· Kiemo statinių, tvorų, vartų,  pavėsinių, suolų priežiūra.
· Periodiškas sniego valymas. Sniego valymo prioritetai – įvažiavimas/išvažiavimas į Objekto teritoriją, prieigos prie pastatų, pėsčiųjų takai, važiuojamosios dalys ir t.t .
· Pašalinti akmenis, stiklą, šiukšles ir kitus nešvarumus, išlaikyti teritoriją švarią.
· Stebimos oro sąlygos ir imamasi reikiamų sklypo priežiūros priemonių, užtikrinančių automobilių stovėjimo aikštelių Naudotojų saugą.

Paslaugų teikimo planas turi būti integruotas į Registravimo įrankį. Detali informacija dėl Paslaugų teikimo plano integravimo suderinama iki Paslaugų teikimo pradžios.
Teritorijos ir žaliųjų zonų priežiūros paslaugų specifikacijos ir Privataus subjekto Sprendinys/ Pasiūlymas pateikiamas Paslaugų specifikacijų 4.1. priedėlyje „Paslaugos“ (excel lentelėje), 2.3. darbalapyje „Teritorijos priežiūros paslaugos“). Paslaugų teikimo detali informacija ir aprašymas, kaip šių Paslaugų teikimo Sprendinio/ Pasiūlymo dalis, turi būti pateikiamas "Objekto sukūrimo, Paslaugų teikimo ir Sutarties valdymo plane" prie konkrečios Paslaugos aprašymo (Teritorijos ir žaliųjų zonų priežiūros paslaugos).

[bookmark: _Toc161903844]3.4 Komunalinės paslaugos

Privatus subjektas turi vykdyti Komunalinių paslaugų tiekimą ir stebėseną.  Objektą naudos, kaip tai apibrėžia Sutartis ir šios Specifikacijos. Turės teisę reguliuoti vidaus temperatūrą ar kitus kintamuosius, kurie gali turėti įtakos energijos suvartojimui. Privatus subjektas lieka atsakingas už energijos suvartojimo tikslų laikymąsi, kaip tai aprašyta šiame Specifikacijų skyriuje.
[bookmark: _Ref105588349]Komunalinės paslaugos reiškia elektros, šildymo, karšto / šalto vandens, dujų tiekimo, nuotekų tvarkymo, atliekų tvarkymo, telekomunikacijų ir ryšių paslaugas. Privatus subjektas visas patirtas Komunalinių paslaugų mokesčių sąnaudas, susijusias su Turto sukūrimu ir eksploatavimu, apmoka savo lėšomis. 
Visas sutartis dėl Komunalinių paslaugų t. y.  elektros, šildymo, karšto vandens, šalto vandens, nuotekų (įskaitant buitinių ir paviršinių nuotekų, purvo/dumblo/riebalų/naftos produktų ir pan.) tvarkymo, dujų tiekimo, atliekų, telekomunikacijų ir ryšių paslaugas pasirašys ir valdys Privatus subjektas. Privatus subjektas išanalizuos energijos rinką ir pasitelks konkurencingus pirkimo susitarimus, kad gautų geriausias kainas. 
Privatus subjektas Sprendinyje/ Pasiūlyme, turi pateikti metinius EVR (žr. Excel 4.1 priedėlis. Paslaugos, 2.4 darbalapis). Kiekvienas EVR turi būti pagrįstas termodinaminiais skaičiavimais, kuriais įrodoma:
· Visas bazinis energijos vartojimas (išteklius naudojantys vartotojų tipai, jų galia, Naudotojų skaičius ir pan.).
· Išsamūs kiekvieno energijos rodiklio vartojimo skaičiavimai.
· Korekciniai veiksniai (šildymo ir vėsinimo dienos, Naudotojų skaičius).
· Korekcinės formulės, kad būtų galima palyginti faktiškai išmatuotą vartojimą su bazinio vartojimo koeficientu.
· Kaip vartojimas bus matuojamas ir stebimas.

Energijos ir vandens matavimas bei stebėjimas. 

Objekte vykdomas energijos ir vandens vartojimo stebėjimas bei suvartojimo kiekis. Stebėsena turi būti vykdoma naudojant kompiuterinę Paslaugų valdymo sistemą. Kompiuterinė Paslaugų valdymo sistema – tai Privataus subjekto pasirenkama Paslaugų valdymo sistema, kuri užtikrina Specifikacijose pateiktų sąlygų išpildymą ir Valdžios subjektui perduoda informaciją (duomenis, rodiklius ir pan.) Valdžios subjektui priimtinu formatu (į Registravimo įrankį, į el. paštą, detali informacija suderinama iki Paslaugų teikimo pradžios).

Vartojimas turi būti stebimas ir kontroliuojamas šiose sistemose:
· Karštas vanduo.
· Šaltas vanduo.
· Elektra.
· Šildymas.
· Vėdinimas
· Vėsinimas.
· Bet koks kitas energijos ir (arba) vandens šaltinis.
Kaip dalį energijos vartojimo, matavimo, stebėjimo ir kontroliavimo užduoties Privatus subjektas įsipareigoja atlikti šiuos veiksmus:
· Teikti ataskaitas ir analizuoti energijos vartojimą (diagramų ir brėžinių naudojimas, pagrindimai nuokrypių atvejais, optimizavimas arba procesų adaptavimas).
· Įgyvendinti korekcinius veiksmus siekiant optimizuoti energijos vartojimą.
· Vykdyti sisteminį ekonominį energijos kainų stebėjimą ir konsultuoti Objekto atsakingus darbuotojus dėl sąnaudų mažinimo.
· Technologijų stebėjimas siekiant patobulinti Objekto infrastruktūrą, kad sumažėtų suvartojamos energijos kiekis užtikrinant tuos pačius saugumo ir patogumo standartus Objekte;
· Energiją taupančios pastatų struktūros ir Energijos vartojimo mažinimo paslaugų projektavimas;
· Objekto pastatų energijos stebėsenos sistemų įrengimo, pranešimo atitinkamame Objekte dirbantiems asmenims apie tai, kaip tos sistemos veikia, ir tų sistemų naudojimo nustatant pastatų energijos naudojimo modelius;
· Inovaciniai bioklimatinės architektūros ir pasyvių pastatų projektavimo sprendiniai, užtikrinant tinkamą šilumos ir optinį komfortą, natūralų oro valymą;
· Projektavimo ir stebėsenos, siekiant spręsti dieninio apšvietimo, šiluminio komforto ir patalpų oro kokybės klausimus;
Visa pirmiau nurodyta informacija teikiama Valdžios subjektui ir/ar Objekto atsakingiems darbuotojams nuo Eksploatacijos pradžios ne rečiau, kaip kartą per pusmetį, o Valdžios subjektui pareikalavus - kartu su mėnesine veiklos ataskaita. 
Pasibaigus metams, iki kitų metų sausio 31 d., Privatus subjektas pateikia Valdžios subjektui arba Objekto atsakingiems darbuotojams ataskaitą (kurioje turi matytis bendras suvartotas Komunalinių paslaugų vartojimo rodiklių kiekis ir jų išskaidymas pagal pastatus, statinius ir teritoriją) apie suvartotos šilumos, elektros energijos ir (ar) vandens ir kitų Komunalinių paslaugų vartojimo rodiklių kiekius.

Energijos vartojimo rodiklių lentelė

Privatus subjektas Sprendinyje/ Pasiūlyme turi nustatyti teorines skaičiuojamąsias vartojimo vertes ir mastus Objekto pagal nurodytas kategorijas. Privatus subjektas taip pat turi pateikti palyginamas energijos rodiklių lenteles, jeigu naudojami kiti energijos ir (arba) vandens šaltiniai.  Komunalinių paslaugų specifikacijas žiūrėti 4.1 priedėlyje Paslaugos (excel lentelėje 2.4 darbalapyje. Komunalinės paslaugos“).
[bookmark: _Ref425467390]
[bookmark: _Toc161903845]3.5 Registravimo įrankio paslaugų specifikacijos

Paslaugų pažeidimų registravimo įrankis
Privatus subjektas naudodamas Registravimo įrankį turi užtikrinti, kad nuolat vyktų komunikacija tarp Valdžios subjekto ir Objekto darbuotojų (iš vienos pusės), bei Privataus subjekto (iš kitos pusės) šiais klausimais:
· visų užklausų, prašymų, susijusių su Paslaugomis, ataskaitos;
· Objekto darbuotojų ar Privataus subjekto pranešimai apie Paslaugų pažeidimus ir pažeidimų klasifikavimą;
· inžinerinių sistemų stebėjimas;
· Valdžios subjekto pateiktos instrukcijos ir jo pranešimai, susiję su Sutartimi;
· su Registravimo įrankio funkcionalumu susijusi informacija;
· informacija apie Registravimo įrankiu užregistruoto Paslaugų pažeidimo ištaisymo progresą.

Privataus subjekto darbuotojai prie Registravimo įrankio aplinkos jungsis naudodami specialiai sukonfigūruotą virtualaus privataus tinklo (VPN) prieigą.

Privataus subjekto darbuotojai informaciją apie Registravimo įrankyje užregistruotus kreipinius, jų būsenos pasikeitimus gaus ir elektroniniu paštu.

Privatus subjektas turi tinkamai įvertinti informaciją, gautą iš užklausimo ar Paslaugų pažeidimo pranešimo, užfiksuoto Registravimo įrankiu, ir priskirti ją prie konkrečios Paslaugos pažeidimo nustatymo.

Privatus subjektas, naudodamas Registravimo įrankio funkcijas turi informatyviai ir konstruktyviai reaguoti į Valdžios subjekto ir / ar Objekto darbuotojų paklausimus, papildomos informacijos pateikimo.

Privatus subjektas privalo užtikrinti, kad būtų tinkamai  į pranešimą apie Paslaugų pažeidimą ir pabaigęs atitinkamą pažeidimo ištaisymo veiklą, per Registravimo įrankį informuotų Valdžios subjektą ir / ar Objekto atsakingą darbuotoją apie pasiektą faktinį Ištaisymo, Laikino ištaisymo ir (ar) Galutinio ištaisymo laiką bei apie veiksmus, kurių buvo imtasi. 

Visi paklausimai ar pranešimai bei kita registruotina informacija  privalo būti užregistruojama Registravimo įrankiu ir saugoma. 
Konfidencialios informacijos apsauga turi būti užtikrinta.

Privatus subjektas turi laiku reaguoti ir pašalinti pažeidimus, kaip nurodyta Sutarties 3 priedo Atsiskaitymų ir mokėjimų tvarka 4 priedėlyje.

Automatiniu būdu į registravimo įrankį turi būti perduodama informacija: elektros tiekimo sutrikimas pastatui, elektros tiekimo sutrikimas technologinėms patalpoms, priešgaisrinės signalizacijos gedimai, vėsinimo sutrikimai technologinėms patalpos, pastato šilumos punkto veikimo sutrikimai, vandens tiekimo pastatui sutrikimas. Valdžios subjektas turi teisę sukonfigūruoti pastate eksploatuojamas sistemas automatiniu būdu perduoti informaciją apie sutrikimus į registravimo įrankį (pavyzdžiui kompiuterinio tinklo, apsauginės signalizacijos elektros maitinimo sutrikimai  ir pan.). Privatus subjektas turi teisę integruoti ir kitas inžinerines sistemas su registravimo įrankiu.  Apie pažeidimų registravimą, ištaisymą ir kitą eigą ataskaitos formuojamos Registravimo įrankio ir tai yra sudėtinė mėnesinės ataskaitos dalis. 

Registravimo įrankio paslaugų specifikacijos ir Privataus subjekto Sprendinys/ Pasiūlymas pateikiamas Paslaugų specifikacijų 4.1. priedėlyje „Paslaugos“ (excel lentelėje), 2.5. darbalapyje „Registravimo įrankio paslaugos“. Paslaugų teikimo detali informacija ir aprašymas, kaip šių Paslaugų teikimo Sprendinio/ Pasiūlymo dalis, turi būti pateikiamas "Objekto sukūrimo, Paslaugų teikimo ir Sutarties valdymo plane" prie konkrečios Paslaugos aprašymo (Registravimo įrankio paslaugos). 

[bookmark: _Toc161903846]3.6 Paslaugų klientams specifikacijos

Bendrieji reikalavimai

Privatus partneris turi užtikrinti Paslaugų teikimo principų atitiktį gerosioms praktikoms, aukštą Paslaugų teikimo kokybę, atitiktį rinkos poreikiams (įskaitant, bet neapsiribojant,  reaguoti į paklausos pokyčius, besikeičiančius Naudotojų poreikius ir kitus susijusius veiksnius).
[bookmark: _Toc467142789][bookmark: _Toc468460364]Privatus partneris turi siekti maksimizuoti Objekto apkrovą (Paslaugų apimtis), išlaikant šią prioritetų eilę:
1. [bookmark: _Toc467142790][bookmark: _Toc468460365][bookmark: _Toc467142791][bookmark: _Toc468460366]Prioritetas Nr. 1. su Valdžios subjektu suderintas Viešųjų paslaugų poreikis;
2. [bookmark: _Toc467142792][bookmark: _Toc468460367]Prioritetas Nr. 2. komercinių Naudotojų poreikiai.
[bookmark: _Toc467142793][bookmark: _Toc468460368][bookmark: _Ref463441821]Privatus subjektas turi suderinti išorės ir vidines komunikacijos gaires, užtikrinti, jog visi Privataus subjekto darbuotojai būtų supažindinti su jomis ir jų laikytųsi, taip pat vykdyti komunikaciją išlaikant verslo etikos ir komunikacijos standartus apie Valdžios subjektą ir kitas susijusias šalis viešoje erdvėje.
[bookmark: _Toc467142794][bookmark: _Toc468460369]Privatus subjektas įsipareigoja teikti Paslaugas ir organizuoti Objekto veiklą / darbą, savo lėšomis ir rizika. Taip pat užtikrinti Objekto veiklos atitikimą teisės aktų nustatytiems reikalavimams.
[bookmark: _Toc467142795][bookmark: _Toc468460370]Privatus subjektas įsipareigos visu Sutarties terminu turėti ir išlaikyti galiojančiomis visas licencijas, leidimus, sutikimus, patvirtinimus ir (ar) kitokius dokumentus, kurie yra reikalingi tinkamam Partnerystės sutarties vykdymui.
Šioje Paslaugų specifikacijoje pateikiamos nuostatos turi būti taikomos, kaip papildančios teisės aktais nustatytus minimalius reikalavimus baseinų valdymui. 
Esant teisės aktų, visų pirma Lietuvos higienos normos HN 109:2016 „Baseinų visuomenės sveikatos saugos reikalavimai“ ir šios Specifikacijos prieštaravimui, turi būti taikomos teisės aktų nuostatos.
Jei Paslaugas teiks Privatus subjektas, pasitelkdamas trečiąsias šalis ir/ar subtiekėjus, tai nepanaikina Privataus subjekto atsakomybės už tinkamą Paslaugų teikimą pagal šią Specifikaciją ir Sąlygas.
Nesant išankstinio Valdžios subjekto sutikimo raštu, Privačiam subjektui draudžiama naudoti Objektą ar kokią nors dalį kokiu nors kitu nei numatyta techniniame projekte būdu.

Viešųjų paslaugų teikimas

Valdžios subjektas Objektu naudosis gaudama Viešąsias paslaugas. Viešąsias paslaugas sudaro galimybė naudotis  25 metrų baseinais ir poilsio zonomis. Viešosios paslaugos gali būti naudojamos neformaliojo ugdymo procesui ir plaukimo mokymosi užsiėmimams.  Šios paslaugos, apskaitomos takvalandėmis[footnoteRef:2]. Šį laiką gali naudoti Valdžios subjektas ir jo nurodyti viešieji subjektai ir šis laikas Valdžios subjektui yra suteikiamas neatlygintinai. Įprastai, pagal nusistovėjusią veiklos praktiką, 25 m baseino vienu takeliu naudosis iki 5 asmenų.  [2:  Takvalandė – vieno baseino takelio nuoma 1 valandą.] 

Numatoma, kad Viešųjų paslaugų teikimo išdėstymas turės atitikti žemiau pateiktą grafiką:
Baseinas ir poilsio zonos:
	Įstaiga
	Takvalandžių skaičius per savaitę
	Savaičių, kada bus lankomasi baseine, skaičius per metus
	Takvalandžių skaičius per metus

	Valandos, kuriomis bus lankomasi baseine 

	Vilniaus rajono ugdymo įstaigos
	131,5
	38
	4997
	9.00 – 17.00

	Iš viso 
	
	
	4797
	


Viešųjų paslaugų poreikis detalizuojamas šios specifikacijos 4.2 priedėlyje (excell formatu)
Viešųjų paslaugų teikimo metu turi būti užtikrinta:
· Galimybė treneriams ar kitam už Valdžios subjekto Viešosios paslaugos naudotojų saugų treniravimąsi atsakingiems atitinkamos sporto šakos specialistams nemokamai patekti į Objektą, būti ir dirbti su besitreniruojančiaisiais;
· dušo patalpų prieinamumas;
· persirengimo patalpų prieinamumas;
· gelbėtojo paslaugos prieinamumas;
· patalpos užsiėmimų inventoriui laikyti (nuo 15 iki 20 kv. m.).

Viešosios paslaugos elementų derinimo su Valdžios subjektu procesas

Partnerystės sutarties laikotarpiu Privatus subjektas su Valdžios subjektu turės derinti / teikti užsiėmimų ir sporto renginių Objekte valandų poreikį Valdžios subjektui ir susijusioms šalims.
Derinimo procesas tarp Privataus subjekto ir Valdžios subjekto turi vykti pagal apibrėžtus žingsnius:
1.	Inicijavimo žingsnis. Inicijuojanti šalis (Valdžios subjektas arba Privatus subjektas) pateikia užklausą dėl užsiėmimų ir renginių valandų poreikio. Užklausoje pateikia inicijavimo tikslą, trumpą derinamo veiklos elemento aprašymą bei kitą susijusią informaciją. Inicijavimo žingsnis turi būti pradėtas vykdyti likus ne mažiau kaip 1 (vienam) mėnesiui iki numatyto / planuojamo termino suderinti tam tikrą veiklos žingsnį;
2.	Informacijos teikimo žingsnis. Ne vėliau kaip dvi savaites po užklausos gavimo, užklausą gavusi šalis turi pateikti savo atsakymą/ nuomonę/ lūkesčius/ komentarus. Ne vėliau kaip per savaitę po gauto atsakymo / nuomonės / lūkesčių, užklausą inicijavusi šalis išsako savo poziciją dėl atitinkamo veiklos elemento. 
3.	Derinimo žingsnis. Šalys turi teikti baigtinį pastebėjimų sąrašą dėl derinamo veiklos elemento (t.y. kitos šalies pozicijos dėl tam tikro veiklos elemento). Kiekviena šalis turi pateikti savo pastebėjimus/ atsakymus ne vėliau kaip per savaitę po gautų išsakytų lūkesčių/ pateiktų pastebėjimų. Derinimo ciklas negali vykti daugiau nei du kartus (t.y. kiekviena iš šalių negali teikti savo pastebėjimų sąrašą daugiau nei du kartus). 
4.	Tvirtinimo žingsnis. Ne vėliau kaip per 1 (vieną) savaitę po derinimo etapo, šalys turi pasirašyti raštišką susitarimą/ įsipareigojimą dėl atitinkamo veiklos elemento.
Visi derinimo žingsniai vyksta raštu. Veiklos elementų suderinimo terminai: 
1.	Pirmų metų užsiėmimų ir renginių Objekte valandų poreikis turi būti pateikti ir suderinti per 3 mėnesius nuo Sutarties įsigaliojimo.
2.	užsiėmimų ir renginių Objekte valandų poreikį Valdžios subjektui ir susijusioms šalims - ne vėliau kaip iki kiekvienų metų lapkričio 30 d.  Užsiėmimų ir renginių Objekte valandų poreikis šalių susitarimu gali būti tikslinamas ne rečiau nei kartą per ketvirtį.

Papildomas viešosios paslaugos poreikis

Jei Valdžios subjekto poreikiai baseino paslaugoms viršija 4797 val. arba Galutiniame pasiūlyme nurodytą nemokamą paslaugų kiekį, Privatus Subjektas turi sudaryti galimybę Valdžios subjektui išsipirkti papildomą laiką pagal atskiru susitarimu suderintą įkainį. 
Privataus subjekto įsipareigojimai kitiems Naudotojams ar bet kuriems kitiems tretiesiems asmenims, įskaitant bet neapsiribojant galimais ginčais dėl įprastinių komercinių sąlygų turinio (pvz., susijusių šalių reklamos) negali riboti Valdžios subjekto suderinto Viešųjų paslaugų ir / ar standartinėmis komercinėmis sąlygomis įsigytų valandų poreikio panaudojimo.

Objekto darbo laikas

Darbo laiko grafikas turi būti sudarytas atsižvelgiant į tikslą užtikrinti maksimalų Paslaugų prieinamumą Naudotojams, tuo pačiu ir teikiamų Paslaugų apimtis. Valdžios subjektui turi būti sudarytos galimybės naudotis baseino takeliais pagal iš anksto suderintą grafiką nuo 09:00 val. ryto iki 17:00 val. vakaro darbo dienomis, ištisus metus su galimomis išimtimis atsižvelgiant į pagrindines šventes, pripažintas nedarbo dienomis Lietuvos Respublikos teisės aktuose bei prastovas užtikrinant higienos normų bei kitų teisės aktų reikalavimus). Valdžios subjekto neužimtus baseino takelius Privatus subjektas nuomoja savo nuožiūra.
Jei darbo laiko nuokrypių metu buvo neįvykdyti Privataus subjekto įsipareigojimai Valdžios subjektui, Privatus subjektas privalo nedelsiant raštu informuoti Valdžios subjektą apie susidariusią situaciją ir susiderinti atitinkamo laiko kompensavimą. Nepanaudoto laiko kompensavimo datos turi būti priimtinos Valdžios subjektui.

Žmogiškųjų išteklių poreikis, apmokymas ir valdymas

Privatus subjektas turi užtikrinti, kad:
1.	darbuotojai būtų apmokyti visais būtinais darbų saugos klausimais, susijusiais su Objekto veikla;
2.	darbuotojai būtų apmokyti visais būtinais Objekto turto eksploatavimo / naudojimo klausimais, reikalingais jų funkcijų vykdymui ir tvariam turto naudojimui (pvz., apmokyti dėl sporto treniruoklių naudojimo, patalpų priežiūros);
3.	darbo metu darbuotojai dėvėtų rūbus, atitinkančius darbo aplinkos reikalavimus ir atrodytų reprezentatyviai;
4.	darbuotojai turėtų darbui reikalingas priemones (įskaitant ir specializuotą aprangą, apsaugos įrankius ir kt.);
5.	darbuotojai laikytųsi Naudotojams priimtinų asmeninės higienos standartų;
6.	darbo metu darbuotojai laikytųsi etiketo normų ( įskaitant, bet neapsiribojant, mandagiai elgtųsi su visais Naudotojais, pagal galimybes siektų pagelbėti jiems rūpimais teikiamų Paslaugų klausimais, vengtų konfliktiškų situacijų); 
7.	darbuotojams būtų užtikrinta galimybė kiekvienais metais dalyvauti profesiniam tobulėjimui reikalinguose mokymuose.
Privatus subjektas taip pat turi analizuoti Naudotojų skundus, susijusius su darbuotojų veikla, elgesiu. Užtikrinti skundų savalaikį vertinimą, ieškoti galimų sprendimų ir nuolatos siekti tobulinti darbuotojų valdymo ir organizavimo principus. 
Privatus subjektas taip pat turi užtikrinti efektyvią komunikaciją su darbuotojais, suteikti darbuotojams galimybę tobulintis ir kelti kompetencijos lygį.

Saugos užtikrinimas

Privatus subjektas turi užtikrinti, kad:
1.	būtų laikomasi Lietuvos Respublikos darbuotojų saugos ir sveikatos įstatymo, higienos normų, statybos reglamentų, priešgaisrinės apsaugos ir kitų teisės aktų reikalavimų;
2.	būtų sukurta saugi darbo aplinka, užtikrinanti veiklos atitikimą darbų saugos teisės aktų reikalavimams (tuo pačiu užtikrinanti visų Naudotojų ir darbuotojų saugą visoje baseino teritorijoje ir patalpose). 
3.	būtų sudarytas, peržiūrimas ir reguliariai atnaujinamas darbų saugos planas;
4.	būtų sudarytas, peržiūrimas ir reguliariai atnaujinamas priešgaisrinės saugos planas, apimantis:
4.1	priešgaisrinius evakuacijos planus ir jų testavimo scenarijus;
4.2	numatytas darbuotojų pareigas ir atsakomybes, susijusias su priešgaisrine apsauga;
4.3	priešgaisrinės saugos peržiūros ir atnaujinimo procesus;
4.4	kitus priešgaisrinės saugos svarbius elementus.
5.	būtų užtikrinta galimybė Naudotojams neatlygintinai naudotis vandens ištekliais (įskaitant ir geriamą vandenį) vidinėse patalpose (pvz., pirčių, baseinų, sporto ir kitose patalpose).

Paslaugų pritaikymas žmonėms su negalia, specialiaisiais poreikiais

Privatus subjektas turi:
1.	užtikrinti, kad visos teikiamos Paslaugos būtų prieinamos ir neįgaliesiems (įskaitant ir specializuotos įrangos turėjimą, darbuotojų apmokymą / gebėjimą suteikti reikiama pagalbą);
2.	užtikrinti galimybę neįgaliesiems gauti Paslaugas be eilės (prioritetas).
Teikdamas Paslaugas Privatus subjektas privalo vadovautis Neįgaliųjų aptarnavimo viešajame ir privačiame paslaugų sektoriuose rekomendacijomis (2012 m. gruodžio 31 d. Neįgaliųjų reikalų departamento prie Socialinės apsaugos ir darbo ministerijos direktoriaus įsakymas Nr. V-37) su vėlesniais pakeitimais ir kitais privalomais teisės aktų reikalavimais, kurie yra įprastai taikomi teikiant panašaus pobūdžio paslaugas, nepriklausomai nuo to, ar jas teikia privati, ar viešojo sektoriaus organizacija.
